ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు/ కేంద్రపాలిత ప్రాంతాలలో కోవిడ్-19 వ్యాక్సిన్ లభ్యత గురించిన తాజా సమాచారం
రాష్ట్రాలు/ కేంద్రపాలిత ప్రాంతాలకు 186.36 కోట్ల కంటే ఎక్కువ వ్యాక్సిన్ డోసులు అందించబడ్డాయి
15.92 కోట్ల కంటే ఎక్కువ ఉపయోగించని వ్యాక్సిన్ డోసుల నిల్వలు ఇప్పటికీ రాష్ట్రాలు/
కేంద్రపాలిత ప్రాంతాలలో అందుబాటులో ఉన్నాయి
కేంద్ర ప్రభుత్వం దేశవ్యాప్తంగా కోవిడ్-19 వ్యాక్సినేషన్ను వేగవంతం చేయడానికి, దేశ వ్యాప్తంగా మరింతగా విస్తరించడానికి కట్టుబడి ఉంది. దేశవ్యాప్తంగా కోవిడ్ 19 వ్యాక్సినేషన్ 16 జనవరి 2021న ప్రారంభమైంది. కోవిడ్-19 వ్యాక్సినేషన్ యొక్క కొత్త దశ 21 జూన్ 2021 నుండి ప్రారంభమైంది. వ్యాక్సిన్ల లభ్యతను పెంచడం , రాష్ట్రాలు మరియు యుటిలకు వ్యాక్సిన్ లభ్యత యొక్క ముందస్తు దృశ్యమానతను వారిచే మెరుగైన ప్రణాళికను ప్రారంభించడం, కోవిడ్-19 వ్యాక్సిన్ సరఫరా గొలుసును క్రమబద్ధీకరించడం ద్వారా టీకా డ్రైవ్ దేశంలో వేగవంతం చేయబడింది. దేశ వ్యాప్తంగా వ్యాక్సినేషన్ డ్రైవ్లో భాగంగా, భారత ప్రభుత్వం రాష్ట్రాలు, కేంద్రపాలిత ప్రాంతాలకు ఉచితంగా కోవిడ్ వ్యాక్సిన్లను అందించడం ద్వారా వారికి మద్దతునిస్తోంది.
కోవిడ్-19 వ్యాక్సినేషన్ డ్రైవ్ యొక్క సార్వత్రికీకరణ యొక్క కొత్త దశలో దేశంలోని వ్యాక్సిన్ తయారీదారులు ఉత్పత్తి చేస్తున్న 75% వ్యాక్సిన్లను రాష్ట్రాలు మరియు కేంద్రపాలిత ప్రాంతాలకు కేంద్ర ప్రభుత్వం సేకరించి  సరఫరా చేస్తుంది.
|
|
టీకా మోతాదులు
|
|

|
|
సరఫరా చేసినవి
|
|
1,86,36,02,425
|
|
ఇంకా అందుబాటులో ఉన్న నిల్వలు
|
|
15,92,07,891
186.36 కోట్ల కంటే ఎక్కువ  వ్యాక్సిన్ డోసులు రాష్ట్రాలు/ కేంద్రపాలిత ప్రాంతాలకు ఇప్పటివరకు ప్రభుత్వం ద్వారా అందించబడ్డాయి. భారతదేశం  నేరుగా రాష్ట్ర ప్రొక్యూర్మెంట్ విధానం ద్వారా. 15.92 కోట్ల  కంటే ఎక్కువ ఉపయోగించని కోవిడ్ వ్యాక్సిన్ డోస్లు, నిల్వలు ఇప్పటికీ ఆయా రాష్ట్రాలు / కేంద్రపాలిత ప్రాంతాల వద్ద నిర్వహించబడుతున్నాయి.
యువజన వ్యవహారాలు, క్రీడల మంత్రిత్వ శాఖ
ఢిల్లీలో జరిగే మొదటి ఖేలో ఇండియా ఉమెన్స్ జూడో నేషనల్ లీగ్లో తూలికా మాన్, లింతోయ్ చనంబం పోటీపడనున్నారు.
ఈ నెల 20 నుండి 23 వరకు జరగనున్న 1వ ఖేలో ఇండియా ఉమెన్స్ జూడో నేషనల్ లీగ్కు దేశ రాజధానిలోని ఇందిరాగాంధీ స్టేడియం ఆతిథ్యం ఇవ్వనుంది. 4 జోన్ల మహిళల జూడోకాస్ కోసం జాతీయ ర్యాంకింగ్ టోర్నమెంట్ను జూడో ఫెడరేషన్ ఆఫ్ ఇండియా క్రీడల శాఖ, యువజన వ్యవహారాలు క్రీడల మంత్రిత్వ శాఖ. ఈ లీగ్ని నిర్వహిస్తోంది. ఈ టోర్నమెంట్కు యువజన వ్యవహారాలు క్రీడల మంత్రిత్వ శాఖ మద్దతు ఇచ్చింది. దీని నిర్వహణ కోసం రూ. 1.74 కోట్ల మొత్తాన్ని మంజూరు చేసింది. జూడోను అట్టడుగు స్థాయిలో అభివృద్ధి చేయడాన్ని ప్రోత్సహించింది. 31 వెయిట్ కేటగిరీల్లో జరిగే ఈ టోర్నీ మొత్తం ప్రైజ్ మనీ రూ. 24.43 లక్షలు. సబ్ జూనియర్ , క్యాడెట్ , జూనియర్  సీనియర్  అనే నాలుగు వయో సమూహాలలో టోర్నమెంట్ జరుగుతుంది. 31 వెయిట్ కేటగిరీల్లో టాప్ 7 జూడోలకు నగదు బహుమతి అందజేస్తారు. కామన్వెల్త్ గేమ్స్ 2022 రజత పతక విజేత తులికా మాన్, ప్రపంచ క్యాడెట్ జూడో ఛాంపియన్షిప్ స్వర్ణ పతక విజేత చరిత్ర-మేకర్ లింతోయ్ చనంబం టోర్నమెంట్లో పాల్గొంటారు. మొత్తం 496 జూడోలు పోటీకి సిద్ధంగా ఉన్నారు. జాతీయ లీగ్కు పోటీదారులు వారి ర్యాంకింగ్ వారి సంబంధిత జోన్ల నుండి అంటే ఉత్తరం, దక్షిణం, తూర్పు పశ్చిమ ప్రాంతాల నుండి వారి పనితీరు ఆధారంగా ఎంపిక అవుతారు.
అలాగే, జాతీయ ఎంపిక ట్రయల్స్ జాతీయ జూడో టోర్నమెంట్ నుండి ఎంపిక అయిన టాప్-ర్యాంక్ 7 జూడోలు జాతీయ లీగ్లో పోటీపడతారు
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ప్రధాని నరేంద్ర మోడీ గత 9 ఏళ్లలో పరిచయం చేసిన కొత్త భావనలలో సముద్ర వనరుల ఆర్థిక వ్యవస్థ, అంతరిక్ష ఆర్థిక వ్యవస్థ కీలకమైనవి: కేంద్ర మంత్రి డాక్టర్ జితేంద్ర సింగ్
మోదీ ప్రభుత్వం తొమ్మిదేళ్ళు పూర్తి చేసుకున్న సందర్భంగా నెలపాటు జరుగుతున్న కార్యక్రమాల్లో భాగంగా వ్యాపార సమ్మేళనంలో మంత్రి ప్రసంగం
ప్రధాని నరేంద్ర మోడీ గత 9 ఏళ్లలో పరిచయం చేసిన కొత్త భావనలలో నీలి ఆర్థిక వ్యవస్థగా పిలుచుకుంటున్న సముద్ర వనరుల ఆర్థిక వ్యవస్థ, అంతరిక్ష ఆర్థిక వ్యవస్థ కీలకమైనవి.
శాస్త్ర సాంకేతిక శాఖ, ప్రధానమంత్రి కార్యాలయ శాఖ, సిబ్బంది, ప్రజాఫిర్యాదులు, పెన్షన్ల శాఖ, అణువిద్యుత్ శాఖ, అంతరిక్ష శాఖల సహాయ మంత్రి  డాక్టర్ జితేంద్ర సింగ్, మోదీ ప్రభుత్వం తొమ్మిదేళ్ళు పూర్తి చేసుకున్న సందర్భంగా నెలపాటు జరుగుతున్న కార్యక్రమాల్లో భాగంగా వ్యాపార సమ్మేళనంలో ప్రసంగించారు.
ఆర్థిక వ్యవస్థ పట్ల ప్రధాని మోదీ అనుసరించిన వైఖరి విశిష్టమైనదని, ఎక్కడా వృధా కాకుండా, అక్రమాల వల్ల నిధులు దారిమళ్ళకుండా చూడటంతో బాటు అనవసరమైన నిబంధనలను సడలించటం ద్వారా వ్యాపార నిర్వహణను సులభతరం చేసి ప్రస్తుతమున్న ఆర్థిక వ్యవస్థ స్తంభాలను పటిష్టపరచారని మంత్రి డాక్టర్ జితేంద్ర సింగ్ గుర్తు చేశారు. అదే సమయంలో భారత ఆర్థిక వ్యవస్థకు కొత్త కోణాలు అందించారని, అంతకు ముందు ప్రభుత్వాలు ఇలాంటి ముఖ్యమైన అంశాలను పట్టించుకోలేదని అన్నారు. భారతదేశం అంతర్జాతీయ స్థాయిలో పోటీపడాలంటే అంతర్జాతీయ ప్రమాణాలకు దీటుగా నిలబడి ఇప్పటిదాకా పట్టించుకోని సముద్ర వనరుల మీద, అంతరిక్ష రంగం మీద దృష్టి పెట్టి దేశ భవిష్యత్ ఆర్థిక వ్యవస్థకు అదనపు విలువ చేకూర్చటం గురించి ఆలోచించారన్నారు.
అమెరికా, రష్యా లాంటి దేశాల తరువాత చాలా ఏళ్ళకు మన అంతరిక్ష యాత్ర మొదలైనప్పటికీ, ఈ రోజు ఈ దేశాలు మన ఇస్రో  అందించిన మన సాంకేతిక పరిజ్ఞానాన్ని వాడుకుంటూ వాళ్ళ ఉపగ్రహాలు ప్రయోగించటం మనకు గర్వకారణమని మంత్రి వ్యాఖ్యానించారు. ఇప్పటిదాకా ప్రయోగించిన 385 విదేశీ ఉపగ్రహాలలో 353 గడిచిన 9 ఏళ్లలో ప్రయోగించినవేనని, వీటి దవాతా 174 మిలియన్ అమెరికన్ డాలర్లు ఆదాయం లభించగా యూరోపియ ఉపగ్రహాల ద్వారా 86 మిలియన్ యూరోల ఆదాయం లభించిందన్నారు.
యునైటెడ్ కింగ్ డమ్ ను దాటిపోయిన భారతదేశానిది అత్యంత వేగంగా ఎదుగుతున్న ఆర్థిక వ్యవస్థ కాగా ఆ దేశపు ఉపగ్రహాలను కూడా భారతదేశం ప్రయోగించిందని మంత్రి ఈ సందర్భంగా గుర్తు చేశారు.
నీలి ఆర్థిక వ్యవస్థకు సంబంధించినంతవరకు ప్రధాని మోదీ తన స్వాతంత్ర్య దినోత్సవ ప్రసంగంలో డీప్ సీ మిషన్ గురించి ప్రస్తావించారని, సముద్ర గర్భంలో దాగి ఉన్న విలువైన నీలి సంపద పట్ల ప్రజలలో అవగాహన కల్పించటమే ఆయన లక్ష్యమని కూడా మంత్రి చెప్పారు.
వ్యాపార వర్గాలు కొత్త వ్యాపార సంస్కృతిని అలవరచుకొని సాంకేతిక పరిజ్ఞానాన్ని వినియోగించుకోవాలని మంత్రి డాక్టర్ జితేంద్ర సింగ్ ఈ సందర్భంగా వ్యాపారులకు పిలుపునిచ్చారు.
భారతదేశంలో అందుబాటులో లేని టెక్నాలజీ అంటూ లేదని, కానీ తగిన అవగాహన లేకపోవటంతో వినియోగించుకో లేకపోతున్నారని మంత్రి అభిప్రాయపడ్డారు. ప్రస్తుత ప్రభుత్వం సులభతర వ్యాపారానికి తగిన వాతావరణం కల్పించటంతోబాటు కొత్త వ్యాపార దక్షుల ఉత్పత్తుల మార్కెటింగ్ కు సహాయ సహకారాలు అందిస్తున్నదన్నారు.
తగిన సామర్థ్యమున్న అంకుర సంస్థలను గుర్తించాలని వ్యాపార వర్గాలకు మంత్రి పిలుపునిచ్చారు. పరాప్య<మచ్చ అంకుర సంస్థల పర్యావరణంలో భారతదేశానికి మూడవ స్థానం దక్కిందంటే ఆ ఘనత పూర్తిగా ప్రధాని నరేంద్ర మోదీకే దక్కుతుందన్నారు. కానీ ఇది సుస్థిరంగా నిలబడాలంటే మనం మన కృషి కొనసాగించాలన్నారు.
ఖాదీ వ్యాపారాన్ని పునరుద్ధరించి 10 లక్షల కోట్లకు పైగా టర్నోవర్ సాధించేలా చేసినందుకు డాక్టర్ జితేంద్ర సింగ్ ప్రధాని శ్రీ నరేంద్ర మోదీని ప్రశంసించారు.
(Visitor Counter : 71
ఆయుష్
యోగాసనాలకు పోటీ క్రీడగా అధికారిక గుర్తింపు
క్రీడగా యోగాసన పోటీతత్వాన్ని పెంచి, ఈ శాస్త్రాన్ని సుసంపన్నం చేసి, ప్రపంచవ్యాప్తంగా విస్తరిస్తుంది ః శ్రీపాద్ నాయక్
ఖేలో ఇండియా, జాతీయ, యూనివర్సిటీ క్రీడలలో పోటీ క్రీడగా యోగాసనాలను ప్రవేశ పెడతాంః కిరణ్ రిజిజు
యోగాసనాలను పోటీ క్రీడగా అధికారికంగా గుర్తిస్తున్నట్టు ఆయుష్ మంత్రిత్వ శాఖ, యువజన వ్యవహారాలు, క్రీడల మంత్రిత్వ శాఖ ప్రకటించాయి. శుక్రవారం నాడు న్యూఢిల్లీలో నిర్వహించిన ఉమ్మడి విలేకరుల సమావేశంలో కేంద్ర ఆయుష్ మంత్రిత్వ శాఖ  సహాయ మంత్రి శ్రీపాద్ నాయక్, కేంద్ర యువజన వ్యవహారాలు, క్రీడల మంత్రిత్వ శాఖ  సహాయమంత్రి కిరణ్ రిజిజు ఈ ప్రకటన చేశారు.
విలేకరుల సమావేశంలో మాట్లాడుతూ, యోగాసనాల మూలాలు భారతీయ యోగ సంప్రదాయంలో ఉన్నాయని, ఈ పోటీలను గత శతాబ్దాల కిందట నుంచే నిర్వహించారన్నారు. నేడు కూడా బహుళ స్థాయిల్లో వీటిని నిర్వహిస్తున్నారని, కానీ జాతీయ స్థాయిలో వాటి ఉనికిని తెలిపేందుకు జరిపే పోటీలకు బలమైన, స్థిరమైన నిర్మాణం ఇంకా ఉద్భవించలేదన్నారు. యోగా రంగంలో భాగస్వాములతో గత 3-4 ఏళ్ళుగా జరిపిన విస్త్రత చర్చల అనంతరం యోగాసనాలను పోటీ క్రీడగా గుర్తించాలన్న నిర్ణయాన్ని ప్రభుత్వం తీసుకుందని చెప్పారు. యోగాసనాలు అనేవి యోగలో సమగ్రమైన, ముఖ్య అంశమని, అది మానసిక, భౌతిక స్వభావాన్ని కలిగి ఉండడం, ఫిట్నెస్, సాధారణ ఆరోగ్యం పట్ల దాని ప్రభావం కారణంగా ప్రపంచవ్యాప్తంగా ప్రాచుర్యాన్ని పొందిందని మంత్రి వివరించారు.
యోగాసనాలు క్రీడగా రూపాంతరం చెందడంతో ఆయా శాస్త్రాలలోకి నూతన వ్యూహాలు, సాంకేతికతలను ప్రవేశపెడతామని తద్వారా మన అథ్లీట్లు, అధికారులు తమ రంగంలో ఫలవంతమైన, సంతృప్తికరమైన కెరీర్ను పొందేందుకు తోడ్పడుతుందన్నారు.
ఈ సందర్భంగా విలేకరులను ఉద్దేశించి మాట్లాడుతూ, యోగాసనాను గుర్తించి పోటీలు నిర్వహించడమన్నది, యోగ పట్ల ప్రపపంచవ్యాప్తంగా ప్రజలకు ఆసక్తి పెరిగేందుకు సహాయపడుతుందని కిరణ్ రిజిజు అభిప్రాయపడ్డారు. యోగాసనాలను పోటీ క్రీడగా స్థిరపరచేందుకు రెండు మంత్రిత్వ శాఖలు సన్నిహితంగా కలిసి పని చేస్తున్నాయన్నారు. యోగాసనాలను ఖేలో ఇండియాలోనూ, యూనివర్సిటీ క్రీడలలోనూ ఒక క్రీడగా జోడించేందుకు యోచిస్తున్నామని, జాతీయ క్రీడలలో కూడా దాని ఉనికి ఉండేలా చూస్తామన్నారు. అయితే, ఏ క్రీడ లక్ష్యం అయినా ఒలింపిక్స్లో చేరడమని, దీర్ఘ ప్రయాణానికి ఇది ప్రారంభమని చెప్పారు. యోగాసనాలు అందమైన, ఆకర్షణీయమై, ప్రాచుర్యం పొందిన క్రీడగా ఉండబోతోందని రిజిజు అన్నారు.
ఆయుష్ కార్యదర్శి ప్రెజెంటేషన్ ఇస్తూ, యోగాసనాలకు నాలుగు ఈవెంట్లు, 7 కేటగిరీలలో 51 మెడళ్ళు ఉండబోతున్నాయన్నారు. స్త్రీ, పురుషులిద్దరికీ ఉద్దేశించిన ప్రతిపాదిత ఈవెంట్లలో సంప్రదాయ యోగాసనాలు, కళాత్మక యోగాసన , కళాత్మక యోగాసన , లయబద్ధమైన యోగాసన , ఫ్రీ ఫ్లో/ బృంద యోగాసనాలు, వ్యక్తిగత ఆల్ రౌండ్ చాంపియన్షిప్, టీం చాంపియన్ షిప్ ఉంటాయని వివరించారు.
యోగాసన క్రీడ భవిష్యత అభివృద్ధి, మార్గదర్శకతకు దిగువన పేర్కొన్న కార్యకలాపాలు భాగంగా ఉంటాయని కార్యదర్శి తెలిపారుః
జాతీయ వ్యక్తిగత యోగాసన క్రీడ చాంపియన్ షిప్  అన్న పైలట్ యోగాసన పోటీలను 2021 మొదట్లో నిర్వహించనున్నారు.
యోగాసన క్రీడకు పోటీలు, ఈవెంట్లు, కార్యక్రమాలకు సంబంధించిన వార్షిక కేలెండర్ ప్రారంభం
యోగాసన చాంపియన్ షిప్కు ఆటోమేటెడ్ స్కోరింగ్ వ్యవస్థ అభివృద్ధి
పోటీల కోచ్లకు, రిఫరీలకు. జడ్జీలకు, డైరెక్టర్లకు ప్రత్యేక కోర్సులు
క్రీడాకారులకు కోచింగ్ క్యాంపులు
క్రీడాకారులకు, నిపుణులకు, సాదన చేసేవారికి కెరీర్, సామాజిక హోదా కల్పించి, ఉత్తమ యోగాసన క్రీడాకారులను సృష్టించేందుకు యోగాసన లీగ్ ప్రారంభం
జాతీయ క్రీడలలోనూ, ఖేలో ఇండియా, అంతర్జాతీయ క్రీడలలో యోగాసనాలను ఒక క్రీడగా ప్రవేశపెట్టడం
యోగాసన అథ్లీట్లకు ఉద్యోగావకాశాలను సృష్టించేందుకు చర్యలు.
ఆరోగ్య, కుటుంబ సంక్షేమ మంత్రిత్వ శాఖ
ఎయిమ్స్ బీబీనగర్ను సందర్శించిన కేంద్ర ఆరోగ్య కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్
ఇన్స్టిట్యూట్ "మెడ్ కమ్యూనిక్" అధికారిక వార్తాలేఖను విడుదల చేస్తుంది
కేంద్ర ఆరోగ్య కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు ఎయిమ్స్ బీబీనగర్ ఇన్స్టిట్యూట్ "మెడ్ కమ్యూనిక్" అధికారిక వార్తాలేఖను  విడుదల చేశారు. విద్యా సంబంధిత విజయాలు, పరిశోధనలతోపాటు ఇన్స్టిట్యూట్లోని ఇతర సహకారాలపై దృష్టి సారించింది. ఈ సందర్భంగా మంత్రి ప్రసంగిస్తూ, అందరికీ అందుబాటులో ఉండే అందుబాటు ధరలో ఆరోగ్య సంరక్షణతో ఆరోగ్యవంతమైన భారతదేశాన్ని ఊహించిన మన ప్రధాన మంత్రి నరేంద్ర మోదీ గొప్ప ఉద్దేశాలను ప్రత్యేకంగా ప్రస్తావించారు. మహమ్మారి వ్యాప్తి ఒక కొత్త భారతదేశ ఆవిర్భావాన్ని చూసిందని, ఇక్కడ ప్రపంచ స్థాయి ఆరోగ్య సంరక్షణ సేవలను అందించడానికి మన సామర్థ్యాలు, ప్రయత్నాలన్నీ కలిసిపోయాయని ఆమె తెలిపారు. ఈ సందర్భంగా డాక్టర్ భారతి ప్రవీణ్ పవార్ కొత్తగా ఏర్పాటు చేసిన డిజిటల్ రేడియోగ్రఫీ, అల్ట్రాసోనోగ్రఫీ ల్యాబ్లను కూడా ప్రారంభించారు రెయిన్బో పార్క్లో ఇన్స్టిట్యూట్లోని ఎంబీబీఎస్ విద్యార్థులతో కలిసి ప్లాంటేషన్ డ్రైవ్లో పాల్గొన్నారు. అనంతరం అధికారులతో పాటు కేంద్ర మంత్రివర్యులు ఆసుపత్రిని సందర్శించి పురోగతిని పరిశీలించారు సంస్థ అందిస్తున్న నిరంతర ఒపిడి సేవలు ఇతర సౌకర్యాలను గురించి అడిగి తెలుసుకున్నారు. కార్యక్రమం సందర్భంగా ముందుగా ఎయిమ్స్ ఎగ్జిక్యూటివ్ డైరెక్టర్ ప్రొఫెసర్ డాక్టర్ వికాస్ భాటియా ఇన్స్టిట్యూట్ పురోగతి గురించి క్లుప్తంగా వివరించారు. పార్లమెంట్ సభ్యుడు శ్రీ కోమటిరెడ్డి వెంకట్, ఎయిమ్స్ ఎగ్జిక్యూటివ్ డైరెక్టర్ ప్రొఫెసర్ డాక్టర్ వికాస్ భాటియా, డీన్ ప్రొఫెసర్ డాక్టర్ నితిన్ జాన్, డిప్యూటీ డైరెక్టర్ అడ్మినిస్ట్రేషన్, కల్నల్ ఎస్పీ అనంతరావు, మెడికల్ సూపరింటెండెంట్ డాక్టర్ కళ్యాణి శ్రీధనలక్ష్మి, ఎయిమ్స్ బీబీనగర్ సిబ్బంది తదితరులు కార్యక్రమంలో పాల్గొన్నారు.
ప్రధాన మంత్రి కార్యాలయం
77వ స్వాతంత్య్రదినం యొక్క ముందు రోజు న రాష్ట్రపతి చేసిన ప్రసంగం రాబోయే కాలాల్లో సర్వతోముఖఅభివృద్ధి తాలూకు దృష్టి కోణాన్ని ఆవిష్కరించింది: ప్రధాన మంత్రి
డెబ్భయ్ ఏడో స్వాతంత్య్ర దినం ముందు రోజు న దేశ ప్రజల ను ఉద్దేశించి రాష్ట్రపతి శ్రీమతి దౌపది ముర్ము గారు చేసిన ప్రసంగాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘రాష్ట్రపతి గారి ప్రసంగం అత్యంత ప్రేరణదాయకం గా ఉంది. ఆ ప్రసంగం భారతదేశం యొక్క అభివృద్ధి యాత్ర ను గురించి వివరించడం తో పాటు గా రాబోయే కాలాల్లో సర్వతోముఖ ప్రగతి కి సంబంధించిన దృష్టి కోణాన్ని ఆవిష్కరించింది.’’ అని పేర్కొన్నారు.
ప్రధాన మంత్రి కార్యాలయం
కోవిడ్-19 కు వ్యతిరేకంగా పరిశోధన మరియు వ్యాక్సిన్ విస్తరణ పర్యావరణ వ్యవస్థ యొక్క సమీక్షా సమావేశానికి అధ్యక్షత వహించిన - ప్రధానమంత్రి
పరీక్షా సాంకేతికతలు, కాంటాక్ట్ ట్రేసింగ్, మందులు, చికిత్స మొదలైన వాటితో సహా, కోవిడ్-19 మహమ్మారికి వ్యతిరేకంగా పరిశోధన మరియు వ్యాక్సిన్ విస్తరణ పర్యావరణ వ్యవస్థ యొక్క సమీక్షా సమావేశాన్ని ప్రధాన మంత్రి శ్రీ నరేంద్రమోదీ నిర్వహించారు.
ఈ సమావేశంలో కేంద్ర ఆరోగ్య శాఖ మంత్రి శ్రీ హర్ష వర్ధన్; నీతీ ఆయోగ్ సభ్యుడు ; ప్రధాన శాస్త్రీయ సలహాదారుని తో పాటు ; సీనియర్ శాస్త్రవేత్తలు; ఇతర అధికారులు పాల్గొన్నారు.
కోవిడ్-19 సవాలును ఎదుర్కోడానికి భారతదేశానికి చెందిన వ్యాక్సిన్ డెవలపర్లు మరియు తయారీదారులు చేసిన కృషిని ప్రధానమంత్రి ప్రశంసించారు. అటువంటి కృషికి అవసరమైన సదుపాయాలనూ, మద్దతును కొనసాగించడానికి ప్రభుత్వం కట్టుబడి ఉందని ఆయన హామీ ఇచ్చారు.
నియంత్రణ సంస్కరణ ఒక క్రియాశీల ప్రక్రియ అని ప్రధానమంత్రి అభివర్ణిస్తూ, అనేక కొత్త విధానాలు వెలువడిన నేపథ్యంలో, ప్రస్తుత మరియు అభివృద్ధి చెందుతున్న ప్రతి డొమైన్లోని నిపుణులను రెగ్యులేటర్ ముందుగానే ఉపయోగించాలని సూచించారు.
వ్యాక్సిన్ల కోసం ఆరోగ్య మంత్రిత్వ శాఖ అమలుచేయనున్న సమగ్ర పంపిణీ మరియు డెలివరీ విధానం గురించి, ప్రధానమంత్రి, అడిగి, తెలుసుకున్నారు. అదేవిధంగా, తగినంత సేకరణ కోసం యంత్రాంగాలు మరియు బల్క్-స్టాక్ నిల్వ కోసం సాంకేతికతలు, పంపిణీ కోసం వెయిల్స్ నింపడం మరియు సమర్థవంతమైన డెలివరీని నిర్ధారించడం మొదలైన వివరాల గురించి కూడా ఆయన సమాచారాన్ని అడిగి తెలుసుకున్నారు.
సెరో సర్వేలు మరియు పరీక్షలు రెండింటినీ తప్పక పెంచాలని ప్రధానమంత్రి ఆదేశించారు. క్రమం తప్పకుండా, వేగంగా మరియు చవకగా పరీక్షించే సదుపాయం, తప్పకుండా, అందరికీ త్వరగా అందుబాటులో ఉండాలని ఆయన కోరారు.
సాంప్రదాయ ఔషధ చికిత్సల యొక్క నిరంతర మరియు కఠినమైన శాస్త్రీయ పరీక్ష మరియు ధ్రువీకరణ యొక్క అవసరాన్ని కూడా ప్రధానమంత్రి నొక్కిచెప్పారు. ఈ క్లిష్ట సమయంలో, నిదర్శనంతో కూడిన పరిశోధనలు మరియు నమ్మకమైన పరిష్కారాలను అందించడానికి ఆయుష్ మంత్రిత్వ శాఖ చేసిన కృషిని ఆయన ప్రశంసించారు.
పరీక్ష, వ్యాక్సిన్ మరియు ఔషధాల కోసం భారతదేశానికి మాత్రమే కాకుండా మొత్తం ప్రపంచానికి తక్కువ ఖర్చుతో కూడుకున్న, తేలికగా లభించే మరియు నిర్దిష్ట పరిష్కారాలను అందించే భారతదేశం యొక్క సంకల్పాన్ని ప్రధానమంత్రి నరేంద్రమోదీ ఈ సందర్భంగా పునరుద్ఘాటించారు.
మహమ్మారికి వ్యతిరేకంగా నిరంతర అప్రమత్తత మరియు ఉన్నత స్థాయి సంసిద్ధతతో ఉండాలని ప్రధానమంత్రి పిలుపునిచ్చారు.
ప్రధాన మంత్రి కార్యాలయం
కర్ గిల్ విజయ్ దివస్ నాడు సాయుధ బలాల కు శ్రద్ధాంజలి ఘటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ కర్ గిల్ విజయ్ దివస్ నాడు సాయుధ సైనికుల కు శ్రద్ధాంజలి ఘటించారు.
‘‘మన సాయుధ బలాల యొక్క సాహసాన్ని మరియు దృఢ నిశ్చయాన్ని కర్ గిల్ విజయ్ దివస్ సందర్భం లో మనం స్మరించుకొందాము. మన సాయుధ సైనికులు మన దేశాన్ని 1999 వ సంవత్సరం లో స్థిరం గా రక్షించారు. వారి యొక్క పరాక్రమం రాబోయే తరాల కు సైతం ప్రేరణ ను అందిస్తూ ఉంటుంది’’ అని ప్రధాన మంత్రి అన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
కోవిడ్-19 హాట్-స్పాట్లను జీఐఎస్ డాష్బోర్డ్ వినియోగంతో పర్యవేక్షిస్తున్న ఆగ్రా స్మార్ట్సిటీ
కోవిడ్-19 మహమ్మారి వ్యాప్తి నేపథ్యంలో ఆగ్రా స్మార్ట్సిటీ జీఐఎస్ ఆధారిత డాష్బోర్డ్ ఒక దానిని రూపొందించింది. వివిధ హాట్స్పాట్లు, హీట్ మ్యాప్, పాజిటివ్ కేసులు, కోలుకున్న కేసులు మొదలైన సమాచారం తాజాగా అందుబాటులో ఉండేలా దీనిని రూపొందించారు. రోజువారీ ప్రాతిపదికన ఈ డాష్బోర్డ్ను నవీకరణ  చేస్తున్నారు. http://covid. sgligis.com/agra అనే లింక్ నుండి ఈ డాష్బోర్డును యాక్సెస్ చేసుకోవచ్చు. ఈ డాష్ బోర్డ్ను ఐజీఎస్ ప్లాట్ఫామ్లో అభివృద్ధి చేయబడింది. జీఐఎస్, ఇమేజ్ ప్రాసెసింగ్, ఫోటోగ్రామెట్రీ మరియు క్యాడ్లను ఒకే వేదిక పైకి తెస్తూ సమగ్ర సమాచారం అందించేలా ఈ డాష్బోర్డును రూపొందించారు. ఐజీఎస్ ఆధారిత వేదిక ద్వారా వ్యవసాయం, రక్షణ, అటవీ, విపత్తు నిర్వహణ, భూ సమాచారానికి, మైనింగ్లకు సంబంధించిన అంశాలకు అవసరమైన పరిష్కారాలు సూచించే విధంగా రూపొందించారు. దీనికి తోడు మైనింగ్, విద్యుత్, స్మార్ట్ సిటీ, అర్బన్ ప్లానింగ్, యుటిలిటీస్తో పాటు లోకేషన్ ఆధారిత సేవలను అందించేందుకు కూడా ఇది తోడ్పడనుంది. ఈ డాష్బోర్డు వల్ల అందుబాటులో ఉండే వివిధ సేవలు ఇలా ఉన్నాయిః
ఉష్టోగ్రత మ్యాపింగ్, తేదీలు మరియు జోన్ల వారీగా విశ్లేషణలు, ఇన్ఫెక్షన్ / రికవరీ ట్రెండ్స్
(
ఆరోగ్య, కుటుంబ సంక్షేమ మంత్రిత్వ శాఖ
నేషనల్ డిజిటల్ హెల్త్ మిషన్ విస్తరణ
15 ఆగస్టు 2020న గౌరవనీయ ప్రధానమంత్రి జాతీయ డిజిటల్ హెల్త్ మిషన్  ను ప్రకటించారు, దీని తరువాత కేంద్ర పాలితప్రాంతాలైన చండీగఢ్, లడఖ్, దాద్రా మరియు నగర్ హవేలీ మరియు డామన్ మరియు డయ్యు, పుదుచ్చేరి, అండమాన్, నికోబార్, దీవులు మరియు లక్షద్వీప్ లో ఎన్డిహెచ్ఎం పైలట్ ప్రారంభం అయింది.
2021 మార్చి 15 నాటికి ఎన్డిహెచ్ఎం కింద ఆరోగ్య ఐడిల జారీ స్థితి ఇలా ఉంది:
|
|
రాష్ట్రం/కేంద్రపాలిత ప్రాంతం
|
|
జారీ అయిన ఆరోగ్య ఐడి ల సంఖ్య
|
|
అండమాన్ నికోబార్ దీవులు
|
|
2,08,367
|
|
లక్షద్వీప్
|
|
20,561
|
|
లడఖ్
|
|
71,379
|
|
దాద్రా-నగర్ హవేలీ, డామన్ డయ్యు
|
|
91,130
|
|
పుదుచ్చేరి
|
|
4,52,909
|
|
చండీగఢ్
|
|
1,52,749
|
|
మొత్తం
|
|
9,97,095
ఎన్డిహెచ్ఎం పథకం కింద 6 యుటిలలో ఎన్డిహెచ్ఎం అమలుకు అయ్యే ఖర్చును ఆరోగ్య, కుటుంబ సంక్షేమ మంత్రిత్వ శాఖ భరించింది. ఇప్పటి వరకు ఖర్చు రూ.11.82 కోట్ల ఎన్డిహెచ్ఎం అమలు సంస్థ గా ఉన్న జాతీయ ఆరోగ్య అథారిటీ  ఎన్డిహెచ్ఎం పైలట్ను తయారు చేసిన 6 యుటిలలో పోస్టర్లు, బ్యానర్లు వంటి ఐఇసి వస్తువుల ద్వారా ఆరోగ్య సంరక్షణ సౌకర్యాలపై అవగాహన కార్యక్రమాలను ప్రారంభించింది.
విస్తృత ప్రచార కార్యకలాపాల్లో భాగంగా, బహుళ ఎస్ఎంఎస్ ప్రచారాలు ప్రారంభమయ్యాయి. ఎన్డిహెచ్ఎంలో అవగాహన పెంచడానికి మరియు పాల్గొనడానికి వైద్యులతో వెబ్నార్లు ఏర్పాటు చేయడం జరిగింది. అదనంగా, ఎన్డిహెచ్ఎం గురించి వీడియోలు యూట్యూబ్ మరియు ట్విట్టర్లో అప్లోడ్ చేశారు. ప్రారంభంలో 6 యుటిలలో ఎన్డిహెచ్ఎం విడుదల అయింది. ప్రాజెక్ట్ మొదటి దశ సమయంలో ఫలితాన్ని అంచనా వేసిన తరువాత దాని విస్తరణ చేపడతారు.
పిహెచ్సి / సిహెచ్సి స్థాయి వరకు ఆరోగ్య మౌలిక సదుపాయాలను బలోపేతం చేయడానికి జాతీయ ఆరోగ్య మిషన్ కింద అన్ని రాష్ట్రాలు / యుటిలకు ఆర్థిక సహాయం అందిస్తున్నారు. ఆవిష్కరణ, భాగస్వామ్యం మరియు నమ్మకాన్ని పెంపొందించడానికి, ఎన్డిహెచ్ఎం శాండ్బాక్స్ పర్యావరణం క్లోజ్డ్ ఎకోసిస్టమ్గా అభివృద్ధి చేయడం అయింది https://ndhm.gov.in/ ద్వారా ప్రత్యక్షంగా అందుబాటులో ఉంటుంది.
ఎన్డిహెచ్ఎం శాండ్బాక్స్ అనేది ఎన్డిహెచ్ఎం ప్రమాణాలకు అనుగుణంగా సాంకేతికతలు లేదా ఉత్పత్తులను కలిగి ఉన్న వాతావరణంలో పరీక్షించడానికి అనుమతించే ఒక విధాన చట్రం. ఆరోగ్య సమాచార ప్రదాత లేదా ఆరోగ్య సమాచార వినియోగదారుగా ఉండటానికి నేషనల్ డిజిటల్ హెల్త్ ఎకోసిస్టమ్లో భాగం కావాలని భావించే ప్రైవేట్ ప్లేయర్లతో సహా సంస్థలకు ఇది సహాయపడుతుంది.
వ్యాధి వ్యాప్తిని గుర్తించడానికి మరియు ప్రతిస్పందించడానికి అంటువ్యాధి బారినపడే వ్యాధికి నిఘా వ్యవస్థను బలోపేతం చేయడానికి ఇంటిగ్రేటెడ్ డిసీజ్ నిఘా కార్యక్రమం దేశవ్యాప్తంగా అమలులోకి వచ్చింది.
ఇంటిగ్రేటెడ్ డిసీజ్ సర్వైలెన్స్ ప్రోగ్రాం  ను సమీక్షించడానికి మరియు ఐడిఎస్పి వ్యవస్థను మెరుగుపరచడానికి, బలోపేతం చేయడానికి సిఫారసులను అందించడానికి 2015 లో జాయింట్ మానిటరింగ్ మిషన్ ఏర్పాటయింది.
మిషన్ సిఫారసు ఆధారంగా, ఈ మంత్రిత్వ శాఖ అంటువ్యాధుల బారినపడే వ్యాధుల పర్యవేక్షణ కోసం జియోస్పేషియల్ సమాచారంతో అత్యాధునిక సింగిల్ ఆపరేటింగ్ చిత్రాన్ని అందించడానికి వెబ్-ఎనేబుల్డ్ రియల్ టైమ్ ఎలక్ట్రానిక్ ఇన్ఫర్మేషన్ సిస్టమ్ను అభివృద్ధి చేసింది. ప్రభుత్వం ఇంటిగ్రేటెడ్ హెల్త్ను ప్రారంభించింది ఇన్ఫర్మేషన్ ప్లాట్ఫామ్  2018 లో 7 రాష్ట్రాల్లో మరియు ప్రస్తుతం, ఇది 11 రాష్ట్రాల్లో పనిచేస్తోంది. అన్ని రాష్ట్రాలు మరియు యుటిలలో శిక్షణలు నిర్వహిస్తున్న సవరించిన నిఘా వేదిక పాన్-ఇండియా విస్తరణకు చర్యలు ప్రారంభం అవుతున్నాయి. ఆరోగ్య, కుటుంబ సంక్షేమం శాఖ సహాయ మంత్రి అశ్విని కుమార్ చౌబే ఈ రోజు లోక్సభలో లిఖితపూర్వక సమాధానంలో ఈ విషయాన్ని వెల్లడించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
బడ్జెట్ అనంతర వెబినార్ సీరీస్ లో భాగంగా, "పట్టణ ప్రణాళిక, అభివృద్ధి, పారిశుధ్యం" అనే అంశంపై, 2023 మార్చి, 1వ తేదీన ప్రసంగించనున్న - ప్రధానమంత్రి
మ్యాన్-హోల్ నుండి మెషిన్-హోల్ కు మారడాన్ని నిర్ధారించడానికి అన్ని నగరాల్లో యాంత్రిక పారిశుద్ధ్య సౌకర్యాలు; తడి, పొడి చెత్త నిర్వహణ; గోబర్ధన్ పథకం కింద వ్యర్ధాల నుంచి సంపద ప్లాంట్లు; పట్టణ ప్రణాళికా సంస్కరణలతో పాటు; "ప్రధానమంత్రి-ప్రణాం" ద్వారా ప్రాసెస్ చేసిన తడి వ్యర్థాల పరిధి; ‘మూలధన పెట్టుబడి కోసం రాష్ట్రాలకు ప్రత్యేక సహాయం కోసం పథకం 2023-24’; టైర్-2, టైర్-3 నగరాల కోసం పట్టణ మౌలిక సదుపాయాల అభివృద్ధి నిధి ; వినియోగ ఛార్జీలు, ఆస్తి పన్ను సంస్కరణల రింగ్ ఫెన్సింగ్ వంటి బడ్జెట్ ప్రకటనలపై ఈ వెబినార్ లో చర్చించనున్నారు.
రాష్ట్ర ప్రభుత్వాలు, స్థానిక సంస్థలు, పరిశ్రమలు, అంకురసంస్థలు / ఎం.ఎస్.ఎం.ఈ. లు, విద్యాసంస్థలు, పౌర సమాజం నుండి వాటాదారులు, నిపుణులు అమలు వ్యూహం, కార్యాచరణ ప్రణాళికలపై ప్రసంగిస్తారు
వ్యర్ధ్యాల నుంచి సంపద; సఫాయి మిత్ర సురక్ష , పట్టణ ప్రణాళికా సంస్కరణల అమలు; పట్టణ మౌలిక సదుపాయాల అభివృద్ధి నిధి అనే నాలుగు ఉప ఇతివృత్తాలతో సమాంతరంగా సదస్సులు జరుగుతాయి.
బడ్జెట్ అనంతర వెబినార్ సీరీస్ లో భాగంగా, ‘పట్టణ ప్రణాళిక, అభివృద్ధి, పారిశుధ్యం’ అనే అంశంపై ప్రధానమంత్రి శ్రీ నరేంద్రమోదీ, 2023 మార్చి, 1వ తేదీ ఉదయం 10 గంటలకు దృశ్యమాధ్యమం ద్వారా ప్రసంగిస్తారు.
ఈ వెబినార్ కి గృహనిర్మాణం, పట్టణ వ్యవహారాల మంత్రిత్వ శాఖ  నాయకత్వం వహిస్తుండగా. పర్యావరణం, అడవులు, వాతావరణ మార్పుల మంత్రిత్వ శాఖ  సహ-నాయకత్వం వహిస్తోంది. ఇందులో భాగంగా -సామాజిక న్యాయం, సాధికారత మంత్రిత్వ శాఖ , తాగునీరు, పారిశుద్ధ్య శాఖ , జల శక్తి మంత్రిత్వ శాఖ  సమన్వయంతో వివిధ అంశాలకు సంబంధించిన బడ్జెట్ ప్రకటనలపై చర్చలు ఉంటాయి.
సఫాయిమిత్రలు, ప్రముఖ ప్రభుత్వేతర సంస్థలు, పౌర సమాజ సంస్థలు, కార్మిక సంఘాలు, ఆర్థిక సంస్థలు, పట్టణ ప్లానర్లు, పరిశ్రమల ప్రతినిధులు, పరిశోధనా సంస్థలు, ప్రజా ప్రతినిధులు, ప్రభుత్వ అధికారులు మొదలైన క్షేత్ర స్థాయి ప్రజలు ఈ వెబినార్ చేరి తమ సమాచారాన్నీ, అభిప్రాయాలను, ఈ సందర్భంగా పంచుకుంటారు.
బడ్జెట్ ప్రకటనలకు సంబంధించిన -మ్యాన్-హోల్ నుండి మెషిన్-హోల్కు మారడాన్ని నిర్ధారించడానికి అన్ని నగరాల్లో యాంత్రిక పారిశుద్ధ్య సౌకర్యాలు; తడి, పొడి చెత్త నిర్వహణ; గోబర్ధన్ పథకం కింద వ్యర్ధాల నుంచి సంపద ప్లాంట్లు; "ప్రధానమంత్రి-ప్రణాం" ద్వారా ప్రాసెస్ చేసిన తడి వ్యర్థాల పరిధి; పట్టణ ప్రణాళికా సంస్కరణలతో పాటు; ‘మూలధన పెట్టుబడి కోసం రాష్ట్రాలకు ప్రత్యేక సహాయం కోసం పథకం 2023-24’; టైర్-2, టైర్ 3 నగరాల కోసం పట్టణ మౌలిక సదుపాయాల అభివృద్ధి నిధి ; వినియోగ ఛార్జీలు, ఆస్తి పన్ను సంస్కరణల రింగ్ ఫెన్సింగ్ వంటి అమలు వ్యూహం తో కూడిన ప్రణాళికలను సంబంధిత భాగస్వాములు సిద్ధం చేస్తారు.
వెబినార్లో భాగంగా, నాలుగు సమాంతర బ్రేక్-అవుట్ సెషన్లు. వ్యర్థాల నుంచి సంపద,సఫాయి మిత్ర సురక్ష , పట్టణ ప్రణాళికా సంస్కరణలు, కార్యాచరణ, పట్టణ మౌలిక సదుపాయాల అభివృద్ధి నిధి మొదలైన అంశాల గురించి కూడా తెలియజేయడం జరుగుతుంది.
ఈ ప్లీనరీ ముగింపు సదస్సులో భాగంగా కేంద్ర మంత్రుల సమక్షంలో నిర్వహించిన పైన పేర్కొన్న బ్రేక్-అవుట్ చర్చా గోష్టుల సారాంశాన్ని మోడరేటర్లు క్రోడీకరించారు.
ప్రధాన మంత్రి కార్యాలయం
ప్రజాస్వామ్య స్ఫూర్తి బలోపేతం కోసం ఎమర్జన్సీపై పోరాడినవారికి ప్రధాని నివాళి
ప్రజాస్వామ్యంలో అంధకారం అలముకున్న రోజులు రాజ్యాంగం ప్రబోధించే విలువలకు పూర్తి విరుద్ధమని ప్రధానమంత్రి శ్రీ నరేంద్ర మోదీ వ్యాఖ్యానించారు.
ఈ మేరకు ఎమర్జెన్సీ వార్షిక సంస్మరణ సందర్భంగా ఒక ట్వీట్ ద్వారా ఇచ్చిన సందేశంలో:
“మన ప్రజాస్వామ్య స్ఫూర్తి బలోపేతం కోసం ఎమర్జెన్సీపై పోరాడిన సాహసులందరికీ నా నివాళి. #DarkDaysOfEmergency మన చరిత్రలో అదొక మరపురాని చీకటి దినంగా మిగిలిపోయింది. రాజ్యాంగం ప్రబోధిస్తున్న ఆ విలువలకు ఈ చీకటి రోజులు పూర్తిగా విరుద్ధం” అని ప్రధానమంత్రి పేర్కొన్నారు.
భారత పోటీ ప్రోత్సాహక సంఘం
రిలయన్స్ బి.పి. మొబిలిటి లిమిటెడ్ ను 49 శాతం కొనుగోలు చేయాలన్ని బి.పి. గ్లోబర్ ప్రతిపాదనకు సి.సి.ఐ. ఆమోదం
కాంపిటీషన్ కమిషన్ ఆఫ్ ఇండియా  కాంపిటీషన్ చట్టం-2002లోని సెక్షన్ 31 ప్రకారం బి.పి.గ్లోబల్ ఇన్వెస్ట్ మెంట్స్ లిమిలెడ్  మరియు రిలయన్స్ బి.పి.మొబిలిటీ లిమిటెడ్  మధ్య ప్రతిపాదిత కలయికను ఆమోదించింది.
ప్రతి పాదిత కలయిక ఈ క్రింది అంశాలకు సంబంధించినది
 భారతదేశంలో పెట్రోలియం రిటైల్ మరియు సంబంధిత కార్యకలాపాలను సొంతం చేసుకోవడం, నిర్వహించడం మరియు నిర్వహించడం వంటి వ్యాపారానికి సంబంధించిన రిలయన్స్ ఇండస్ట్రీస్ లిమిటెడ్  మరియు దాని గ్రూప్ ఎంటిటీల యొక్క మొత్తం సంస్థతో పాటు కొన్ని నిర్దిష్ట మొబైల్ ఏవియేషన్ వ్యాపార ఆస్తులను, ఆర్.బి.పి.ఎం.ఎల్. కోసం భారతదేశంలో ఆర్.ఐ.ఎల్. యొక్క విమాన ఇంధన వ్యాపారాన్ని సేవా ప్రదాతగా నిర్వహించడానికి కొన్ని విమానాశ్రయ స్థానాలు  బదిలీ చేయడం. మరియు
 ఆర్.బి.పి.ఎం.ఎల్. యొక్క ప్రస్తుత ఈక్విటీ షేర్లను ఆర్.ఐ.ఎల్. నుంచి కోనుగోలు చేయడం ద్వారా మరియు బి.పి. గ్లోబల్ చేత తాజా ఈక్విటీ షేర్లకు చందా ద్వారా ఆర్.బి.పి.ఎం.ఎల్.లో మరియు పూర్తిగా ముగిసిన ఈక్విటీ షేర్ క్యాపిటల్ మరియు ఓటింగ్ హక్కుల్లో మొత్తం 49 శాతం బి.పి.గ్లోబల్ తర్వాత ప్రతిపాదించిన దాని నుంచి సముపార్జన.
బి.పి.గ్లోబల్ ఇన్వెస్ట్ మెంట్ హోల్డింగ్ కంపెనీ మరియు అనుబంధ సంస్థలు మరియు అనుబంధ సంస్థలలో వాటాలను కలిగి ఉంది. ఇది ప్రస్తుతం భారతదేశంలో ఎటువంటి వ్యాపార కార్యకలాపాలను నిర్వహించదు.
ఆర్.బి.పి.ఎం.ఎల్. ప్రస్తుతం ఎటువంటి వ్యాపార కార్యకలాపాలను నిర్వహించదు మరియు తదనుగుణంగా భారతదేశంలో లేదా ప్రపంచంలో మరెక్కడా వ్యాపార కార్యకలాపాలు లేవు. ఏదేమైనా ప్రతిపాదిత కలియికను పోస్ట్ చేస్తే, ఇది ఆర్.ఐ.ఎల్. మరియు దాని సమూహ సంస్థలచే  ఆర్.బి.పి.ఎం.ఎల్.కు బదిలీ చేయబడే వ్యాపారాన్ని నిర్వహిస్తుంది.
సిసిఐ యొక్క వివరణాత్మక ఆర్డర్ ను అనుసరిస్తుంది
--
(Visitor Counter : 76
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో మెన్స్ 10,000 మీటర్ రేస్ వాక్ లో కంచుపతకాన్ని గెలుచుకొన్నందుకు శ్రీ సందీప్ కుమార్ కు అభినందన లు తెలిపిన ప్రధానమంత్రి
కామన్ వెల్థ్ గేమ్స్, 2022 లో మెన్స్ 10,000 మీటర్ రేస్ వాక్ లో కాంస్య పతకాన్ని గెలుచుకొన్నందుకు శ్రీ సందీప్ కుమార్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘బర్మింగ్ హమ్ గేమ్స్ లో మన రేస్ వాకింగ్ దళం రాణించడం బాగుంది. 10,000 మీ. స్పర్ధ లో కాంస్య పతకాన్ని శ్రీ సందేప్ కుమార్ గెలుచుకొన్నందుకు ఇవే అభినందన లు. ఆయన భావి ప్రయాసల లో చక్కని ఫలితాల ను సాధించాలని నేను కోరుకొంటూ, శుభాకాంక్షల ను తెలియజేస్తున్నాను.’’ అని పేర్కొన్నారు.
(